《游鼓山题天风海涛亭》
宋代·蒲寿宬

悠悠白发倚栏干，笑仰高峰巾袂仙。
但见烟霞相远近，不知宇宙有中边。
宦途人在非凡境，客里身游极乐天。
自叹情怀今潦倒，重来未识是何年。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。